CELEX: 62010TN0507
Language: lv
Date: 2010-10-28 00:00:00
Title: Lieta T-507/10: Prasība, kas celta 2010. gada 28. oktobrī — Uspaskich /Parlaments

15.1.2011   
            
            
               LV
            
            
               Eiropas Savienības Oficiālais Vēstnesis
            
            
               C 13/28
            
         Prasība, kas celta 2010. gada 28. oktobrī — Uspaskich/Parlaments
   (Lieta T-507/10)
   ()
   2011/C 13/55
   Tiesvedības valoda — lietuviešu
   
      Lietas dalībnieki
   
   
      Prasītājs: Viktor Uspaskich (Kėdainiai, Lietuva) (pārstāvji — Vytauto Sviderskio, advokāts, un Stanislovo Tomo, juriskonsults)
   
      Atbildētājs: Eiropas Parlaments
   
      Prasītāja prasījumi:
   
   
               —
            
            
               atcelt Eiropas Parlamenta 2010. gada 7. septembra Lēmumu Nr. P7_TA(2010)0296 par Viktor Uspaskich imunitātes atcelšanu.
            
         
               —
            
            
               piespriest atbildētājam samaksāt EUR 10 000 par morālā kaitējuma nodarīšanu;
            
         
               —
            
            
               piespriest atbildētājam atlīdzināt tiesāšanās izdevumus.
            
         
      Pamati un galvenie argumenti
   
   Prasītājs savu pieteikumu pamato ar četriem tiesību pamatiem.
   Pirmkārt, prasītājs apgalvo, ka atbildētājs procedūrā 2009/2147 (IMM) ir pārkāpis viņa tiesības uz aizstāvību un labas pārvaldības principu. Eiropas Parlaments ir atteicies uzklausīt prasītāju imunitātes atcelšanas procedūras gaitā gan Juridiskajā komitejā, gan plenārsēdē. Tas nav ņēmis vērā vairumu prasītāja argumentu un nav atbildējis uz nevienu no tiem.
   Otrkārt, Eiropas Parlaments apstrīdēto lēmumu pieņēmis, balstoties uz nepareizu juridisko pamatu, un ir pārkāpis Protokola par privilēģijām un imunitāti Eiropas Savienībā 9. panta pirmās daļas a) apakšpunktu, jo tas ir pamatojies uz viennozīmīgi nepareizu Lietuvas Konstitūcijas 62. panta pirmās un otrās daļas interpretāciju. Prasītājs atsaucas uz Vispārējās tiesas 2010. gada 19. marta spriedumu lietā T-42/06 Gollnisch/Parlaments, kurā Vispārējā tiesa ir atzinusi, ka Eiropas Parlaments pieļāvis līdzīgu pārkāpumu.
   Treškārt, atbildētājs nav ievērojis fumus persecutionis principu un, to vērtēdams, ir pieļāvis acīmredzamu kļūdu vērtējumā. Atbildētājs vispār nav ņēmis vērā savus iepriekšējos lēmumus saistībā ar fumus persecutionis. Eiropas Parlaments turklāt nav ņēmis vērā faktu, ka lēmuma par kriminālvajāšanas ierosināšanu pieņemšanas laikā politisks vadītājs nebija atbildīgs par pārvaldē pieļautiem pārkāpumiem, kā arī faktu, ka pirmstiesas izmeklēšanas materiāli tikuši publicēti.
   Ceturtkārt, atbildētājs ir pārkāpis prasītāja tiesības iesniegt pieprasījumu aizstāvēt deputāta imunitāti saskaņā ar Eiropas Parlamenta Reglamenta 6. panta 3. punktu. Tas atteicies izskatīt prasītāja pieprasījumu aizstāvēt deputāta imunitāti ar pamatojumu, ka drošības naudas summa EUR 436 000 ir nesamērīga ar iespējamo maksimālo naudas sodu kriminālpārkāpumiem, par kuriem viņš tiek apsūdzēts.